**NATEČAJ ZA PRIZNANJE ZA DOSEŽEK**

**INFORMATIKE IN RAČUNALNIŠTVAV JAVNI UPRAVI**

**V LETU 2020**

Vabimo vas, da se prijavite na natečaj za priznanje dosežka javne uprave na področju informatike in računalništva (e-storitev javne uprave)za leto 2020. Natečaj, katerega namen je promocija in popularizacija dosežkov slovenske e-uprave, poteka v okviru konference *Informatika v javni upravi 2020*. To je priložnost, da dosežke predstavite slovenski strokovni in širši javnosti, sodelavcem in uporabnikom.

**Pogoji sodelovanja**

1. Prijavitelj je lahko organizacija javne uprave sam ali organizacija javne uprave in izvajalec, ki je storitev razvil.

2. Prijaviti je mogoče delujočo e-storitev javne uprave, ki je bila razpoložljiva ali v uporabi vsaj tri mesece pred rokom za oddajo prijave za ta natečaj.

3. Prijave bo ocenila strokovna komisija, ki bo upoštevala naslednje kriterije:

3.1 aktualnost (do 20 točk);

3.2 enostavnost uporabe in prednosti (do 30 točk);

3.3 prihranki pri uporabi (do 20 točk);

3.4 potrebna tehnologija (do 10 točk);

3.5 širša družbena korist (do 20 točk).

4. Za najvišje ocenjeno e-storitev bo podeljeno priznanje na konferenci Informatika v javni upravi 2020.

5. Za e-storitev, ki bo prejela priznanje, bo imel prijavitelj tudi možnost objave v obliki strokovnega ali znanstvenega prispevka v reviji *Uporabna informatika* ali *Informatica,* ki ju izdaja Slovensko društvo INFORMATIKA.

6. Rok za oddajo prijave je ***6. december 2020***. Za prijave, ki bodo prispele po tem datumu, ne moremo zagotoviti, da bodo lahko upoštevane.

7. Morebitne ugovore in spore v zvezi s tem natečajem bo obravnaval in reševal izvršni odbor Slovenskega društva INFORMATIKA. Njegovi sklepi so dokončni.

E-storitev prijavite tako, da izpolnite [prijavni obrazec](https://dsi2020.dsi-konferenca.si/uploads/files/IJU2020prijavniobrazeczaestoritev.docx) in ga pošljete na naslov [iju2020@drustvo-informatika.si](mailto:iju2020@drustvo-informatika.si).

Prijavitelji, ki bodo to želeli, bodo lahko prijavljene e-storitve objavili v zborniku. Za podrobnejše informacije se obrnite na [iju2020@drustvo-informatika.si](mailto:iju2020@drustvo-informatika.si).

Prijava na natečaj pomeni tudi promocijo e-storitev, dosežkov, razvijalcev in izvajalcev, zato vas prisrčno vabimo k sodelovanju.

**Slovensko društvo INFORMATIKA**